Vilja mæta alþjóðlegum áskorunum og loftslagsbreytingum Landsvirkjun og Háskólinn í Reykjavík hafa endurnýjað samstarfssamning um að efla menntun og rannsóknir á nýtingu endurnýjanlegrar raforku og áhrifum hennar á umhverfi og samfélag . Nýtt rannsóknarsetur Samningurinn felur m.a. í sér að Landsvirkjun verður meðal stofnaðila að nýju rannsóknasetri um sjálfbærni við háskólann sem mun sinna sjálfstæðum rannsóknum á endurnýjanlegri orku og nýtingu hennar . Umfram það að horfa einungis á tæknilegan hluta raforkuvinnslu verða viðfangsefni setursins með breiða skírskotun og ganga þvert á fræðasvið háskólans . Aðild að Icelandic Innovation Partners veitir íslenskum fyrirtækjum aðgang að sérfræðingum og námskeiðum hjá MIT , auk aðgengis að gagnagrunni nýsköpunarfyrirtækja sem hafa orðið til upp úr rannsóknum MIT og geta verið virðisaukandi viðbót við starfsemi fyrirtækjanna . „ Þurfum að leggja okkar af mörkum “ „ Landsvirkjun er þekkingarfyrirtæki og við erum stolt af stuðningi okkar og vel heppnuðu samstarfi við Háskólann í Reykjavík síðustu ár , “ segir Hörður Arnarson , forstjóri Landsvirkjunar . „ Í ljósi góðrar reynslu af þessari samvinnu ákváðum við að framlengja samninginn til fimm ára . Rannsóknir og menntun um endurnýjanlega orkugjafa , með sjálfbærni að leiðarljósi hafa aldrei verið mikilvægari en nú um stundir , þegar við Íslendingar þurfum að leggja okkar af mörkum til þess að leysa vandann sem fylgir loftslagsbreytingum . “ Frá vinstri : Jóhanna Harpa Árnadóttir , verkefnisstjóri samfélagsábyrgðar hjá Landsvirkjun ; Hörður Arnarson , forstjóri Landsvirkjunar ; Ari K. Jónsson , rektor HR og Ágúst Valfells , forseti verkfræðideildar . Ari Kristinn Jónsson , rektor Háskólans í Reykjavík , sagði áhersluna vera á sameiginlegt virði fyrir samfélagið . „ Landsvirkjun er leiðandi í sjálfbærri nýtingu orkugjafa og stuðlar að aukinni þekkingu , nýsköpun og tækniþróun . HR hefur sérþekkingu á ýmsum fagsviðum sem tengjast vinnslu og nýtingu raforku , svo sem verkfræði , tæknifræði , aðgerðagreiningu , kostnaðarfræði , rekstri og áætlanagerð . Það eru því fjölmörg spennandi tækifæri til samstarfsverkefna á grunni samningsins . “ 19 rannsóknaverkefni hingað til Fyrri samstarfssamningur efldi svið raforkufræða við háskólann og er afrakstur hans m.a. 19 fjölbreytt rannsóknaverkefni sem unnin voru af nemendum og sérfræðingum háskólans : ,, Numerical modeling of the Hágögnur Geothermal Reservoir in Central Iceland ” eftir Ximena Guardia Muguruza undir leiðsögn Ágústs Valfells og Egils Júlíussonar .